ΔΙΟΡΘΩΤΙΚΗ ΕΠΙΣΤΟΛΗ ΑΡΙΘ. 1 ΤΟΥ ΠΡΟΣΧΕΔΙΟΥ ΠΡΟΫΠΟΛΟΓΙΣΜΟΥ ΓΙΑ ΤΟ 2004 - ΤΟΜΟΣ 1 ΓΕΝΙΚΗ ΚΑΤΑΣΤΑΣΗ ΕΣΟΔΩΝ - ΤΟΜΟΣ 4 ΚΑΤΑΣΤΑΣΗ ΕΣΟΔΩΝ ΚΑΙ ΔΑΠΑΝΩΝ ΑΝΑ ΤΜΗΜΑ - Τμήμα III - Επιτροπή

(υποβληθείσα από την Επιτροπή)

Έχοντας υπόψη:

- τη συνθήκη για την ίδρυση της Ευρωπαϊκής Κοινότητας, και ιδίως το άρθρο 272,

- τη συνθήκη για την ίδρυση της Ευρωπαϊκής Κοινότητας Ατομικής Ενέργειας και ιδίως το άρθρο 177,

- τον κανονισμό (ΕΚ, Ευρατόμ) αριθ. 1605/2002 του Συμβουλίου της 25ης Ιουνίου 2002 για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων [1], και ιδίως το άρθρο 34,

[1] ΕΕ L 248 της 16.9.2002, σ. 1.

Η Ευρωπαϊκή Επιτροπή με την παρούσα υποβάλλει στην αρμόδια για τον προϋπολογισμό αρχή τη διορθωτική επιστολή αριθ. 1 του προσχεδίου προϋπολογισμού για το 2004 για τους λόγους που αναφέρονται στην αιτιολογική έκθεση.

***

ΠΙΝΑΚΑΣ ΠΕΡΙΕΧΟΜΕΝΩΝ

ΑΙΤΙΟΛΟΓΙΚΗ ΕΚΘΕΣΗ

1. Εισαγωγή

2. Τομέας 4 - Εξωτερικές ενέργειες : βοήθεια για την αποκατάσταση και ανασυγκρότηση του Ιράκ

3. Τομέας 5 - Διοίκηση : μη διαχωριζόμενες πιστώσεις που μεταφέρονται αυτόματα από το 2003

4. Τομέας 6 - αποθεματικά : συνέπειες της διεύρυνσης στις εγγυήσεις

5. Τομείς 3 και 4 : καθήκοντα που απορρέουν από τα προνόμια της Επιτροπής σε θεσμικό επίπεδο

6. Προσαρμογή του πίνακα προσωπικού για την έρευνα και την ανάπτυξη - έμμεσες ενέργειες

7. Αναθεώρηση της κοινοτικής συμμετοχής στην αύξηση κεφαλαίου του Ευρωπαϊκού Ταμείου Επενδύσεων

ΣΥΝΟΠΤΙΚΟΣ ΠΙΝΑΚΑΣ ΑΝΑ ΤΟΜΕΑ ΤΩΝ ΔΗΜΟΣΙΟΝΟΜΙΚΩΝ ΠΡΟΟΠΤΙΚΩΝ

ΓΕΝΙΚΗ ΚΑΤΑΣΤΑΣΗ ΕΣΟΔΩΝ

Η γενική κατάσταση εσόδων θα διαβιβασθεί χωριστά.

ΚΑΤΑΣΤΑΣΗ ΕΣΟΔΩΝ ΚΑΙ ΔΑΠΑΝΩΝ ΑΝΑ ΤΜΗΜΑ

ΤΟΜΟΣ 4 - Τεύχος I

ΔΑΠΑΝΕΣ

ΤΟΜΟΣ 4 - Τεύχος II

ΕΣΟΔΑ

ΠΙΝΑΚΕΣ ΠΡΟΣΩΠΙΚΟΥ

ΠΑΡΑΡΤΗΜΑΤΑ

Μέρος II του προϋπολογισμού - Λαμβανόμενα και χορηγούμενα δάνεια με την εγγύηση του Γενικού Προϋπολογισμού

ΑΙΤΙΟΛΟΓΙΚΗ ΕΚΘΕΣΗ

1. ΕΙΣΑΓΩΓH

Η παρούσα διορθωτική επιστολή αριθ. 1 του προσχεδίου του προϋπολογισμού για το 2004 καλύπτει έξι θέματα :

- τη δημιουργία νέου άρθρου του Τομέα 4 των δημοσιονομικών προοπτικών, με την παροχή συμπληρωματικών πιστώσεων, για τη στήριξη της αποκατάστασης και ανασυγκρότησης του Ιράκ.

- τη δημιουργία νέου άρθρου στον τίτλο 26 (Διοίκηση), του Τομέα 5 των δημοσιονομικών προοπτικών, για τη διευκόλυνση της εκτέλεσης κατά το 2004 των μη διαχωριζόμενων πιστώσεων που αναλήφθηκαν το 2003 και μεταφέρθηκαν αυτόματα στο 2004.

- την προσαρμογή της ονομασίας της θέσης 01 04 01 10 (δαπάνες του Τομέα 6 των δημοσιονομικών προοπτικών) και του άρθρου 831 (έσοδα), σχετικά με την εγγύηση που παρέχεται από την Κοινότητα στην Ευρωπαϊκή Τράπεζα Επενδύσεων για δάνεια, για να υπάρξει προσαρμογή ως προς την αλλαγή του καθεστώτος των χωρών της κεντρικής και ανατολικής Ευρώπης που θα γίνουν μέλη το 2004.

- την προσθήκη ή τροποποίηση των παρατηρήσεων του προϋπολογισμού σε ορισμένες γραμμές του προϋπολογισμού, οι οποίες καλύπτουν καθήκοντα που απορρέουν από τα προνόμια της Επιτροπής σε θεσμικό επίπεδο, όπου ελλείπει η κατάλληλη μνεία στις παρατηρήσεις που συμπεριλήφθηκαν στο ΠΠ 2004.

- την προσαρμογή του πίνακα προσωπικού της Επιτροπής, του πίνακα έρευνας και τεχνολογικής ανάπτυξης - έμμεσων ενεργειών κατ' εφαρμογή του άρθρου 47 του νέου δημοσιονομικού κανονισμού.

- την αναθεώρηση της κοινοτικής συμμετοχής στην αύξηση κεφαλαίου του Ευρωπαϊκού Ταμείου Επενδύσεων, του Τομέα 3 των δημοσιονομικών προοπτικών, που συνεπάγεται την απόσυρση των πιστώσεων που ζητήθηκαν στο ΠΠ 2004 για αυτή τη θέση.

Το πρώτο θέμα βασίζεται στην ανακοίνωση της Επιτροπής «Η Ευρωπαϊκή Ένωση και το Ιράκ : Προσέγγιση στην Υπουργική Διάσκεψη της Μαδρίτης, 24η Οκτωβρίου 2003» για το ρόλο που η ΕΕ σκοπεύει να διαδραματίσει στην αποκατάσταση και ανασυγκρότηση του Ιράκ. Η Επιτροπή τροποποιεί το ΠΠ 2004 για να συμπεριλάβει 160 εκατ. EUR σε πιστώσεις αναλήψεων υποχρεώσεων και 128 εκατ. EUR σε πιστώσεις πληρωμών σε νέα ειδική γραμμή του προϋπολογισμού για τη χρηματοδότηση των ενεργειών αποκατάστασης και ανασυγκρότησης στο Ιράκ. Το ποσό αυτό αποτελεί μέρος της κοινοτικής χρηματοδότησης ύψους 200 εκατ. EUR που θα εκτελεστεί την περίοδο 2003-2004, με 40 εκατ. EUR το 2004 και 160 εκατ. EUR το 2004.

Το δεύτερο θέμα συνδέεται με τη δομή ΠΒΔ (κατάρτιση προϋπολογισμού βάσει δραστηριοτήτων) του ΠΠ 2004 και τις συνέπειές της στην εκτέλεση των πιστώσεων που μεταφέρονται από το 2003 : ορισμένες γραμμές του προϋπολογισμού που καλύπτουν διοικητικές πιστώσεις κατανεμήθηκαν στο ΠΠ 2004 μεταξύ των διαφόρων τίτλων του προϋπολογισμού, αλλά η κατανομή των αναλήψεων υποχρεώσεων που καταγράφηκαν το 2003 υπό την τρέχουσα ονοματολογία μπορεί να διενεργηθεί με μεγάλη τεχνική δυσκολία. Επομένως, προτείνεται η δημιουργία προσωρινής γραμμής, που θα ισχύσει μόνο για το 2004 και θα λειτουργήσει ως «δομή υποδοχής» των μεταφορών αυτών.

Το τρίτο θέμα του Τομέα 6 των δημοσιονομικών προοπτικών, συνδέεται με τη διεύρυνση και την αλλαγή καθεστώτος των προσχωρουσών χωρών όσον αφορά τα δάνεια της ΕΤΕ. Η εγγύηση που η Επιτροπή έχει παράσχει στην ΕΤΕ πρέπει να καλύπτεται ακόμα και μετά την προσχώρηση ενώ η ονομασία της θέσης του προϋπολογισμού αναφέρεται μόνο σε «τρίτες χώρες». Προτείνεται να τροποποιηθεί ανάλογα η ονομασία.

Το τέταρτο θέμα απορρέει από το γεγονός ότι ορισμένες γραμμές του προϋπολογισμού, των Τομέων 3 και 4 των δημοσιονομικών προοπτικών εκτελούνται χωρίς νομική βάση κατ' εφαρμογή του άρθρου 49, παράγραφος 2 του δημοσιονομικού κανονισμού (καθήκοντα που απορρέουν από τα προνόμια της Επιτροπής σε θεσμικό επίπεδο) και απαριθμούνται στο έγγραφο εργασίας, μέρος IV, το οποίο συνοδεύει το ΠΠ 2004, αλλά δεν εμφαίνουν την κατάλληλη μνεία του δημοσιονομικού κανονισμού στις παρατηρήσεις του προϋπολογισμού. Για να αποφευχθεί η ασάφεια κατά την εκτέλεση των γραμμών αυτών, προτείνεται η ανάλογη προσαρμογή των παρατηρήσεων του προϋπολογισμού.

Το πέμπτο θέμα απορρέει από την εφαρμογή του άρθρου 47 του νέου δημοσιονομικού κανονισμού που επιτρέπει στα όργανα να τροποποιούν τους πίνακες προσωπικού τους εντός ορισμένων ορίων. Η Επιτροπή πρότεινε τροποποίηση του πίνακα προσωπικού για την έρευνα και την τεχνολογική ανάπτυξη - έμμεσες ενέργειες, για το 2003. Εφόσον η αλλαγή αυτή έχει μόνιμο αποτέλεσμα, ο πίνακας που συμπεριλαμβάνεται στο ΠΠ 2004 τροποποιείται ακόλουθα ώστε να διασφαλιστεί η συνοχή με τον πίνακα προσωπικού για το 2003.

2. ΤΟΜEΑΣ 4 - ΕΞΩΤΕΡΙΚEΣ ΕΝEΡΓΕΙΕΣ : ΒΟHΘΕΙΑ ΓΙΑ ΤΗΝ ΑΠΟΚΑΤAΣΤΑΣΗ ΚΑΙ ΑΝΑΣΥΓΚΡOΤΗΣΗ ΤΟΥ ΙΡAΚ

Η σύνοδος κορυφής της ΕΕ στη Θεσσαλονίκη κάλεσε την Επιτροπή να υποβάλει προτάσεις για τη συμβολή της ΕΕ στις πολυμερείς προσπάθειες παροχής συνδρομής στο Ιράκ κατά τη μεταβατική περίοδο. Η Επιτροπή ανταποκρινόμενη σε αυτή την πρόσκληση, εξέδωσε ανακοίνωση η οποία προβλέπει κοινή προσέγγιση για τη συμμετοχή της Ευρωπαϊκής Ένωσης στην Υπουργική Διάσκεψη της Μαδρίτης και καθορίζει τη συμβολή της Κοινότητας στην αποκατάσταση και ανασυγκρότηση μέχρι τα τέλη του 2004.

Η ανακοίνωση προτείνει την ανάγκη πλήρωσης τριών γενικών προϋποθέσεων για την αποτελεσματική συμβολή της Ευρωπαϊκής Ένωσης και των κρατών μελών της στην ανασυγκρότηση του Ιράκ : τη βελτίωση των συνθηκών ασφαλείας, τη σαφή δέσμευση ως προς την εγκαθίδρυση κυρίαρχης κυβέρνησης του Ιράκ και τη δημιουργία διαφανούς και πολυμερούς πλαισίου για την ανασυγκρότηση. Επίσης, στην ανακοίνωση σημειώνεται ότι ένας ακόμα σημαντικός παράγοντας για την επιτυχία των προσπαθειών της Ευρωπαϊκής Ένωσης θα είναι η συμμετοχή των γειτονικών χωρών του Ιράκ στη διαδικασία ανασυγκρότησης.

Για το 2004, οι προτεραιότητες της κοινοτικής συνδρομής πρέπει να συνεχίσουν το έργο της Υπηρεσίας Ανθρωπιστικής Βοήθειας στο Ιράκ και περιλαμβάνουν στήριξη σε τομείς όπως η υγεία, η ύδρευση και η αποχέτευση, η εκπαίδευση, η απασχόληση, ένα δίκτυο κοινωνικής ασφάλειας, η δημιουργία θεσμών και ανάπτυξη των ικανοτήτων ιδίως στον τομέα της μακροοικονομικής διαχείρισης συμπεριλαμβανόμενης της εμπορικής πολιτικής καθώς και η ενίσχυση της κοινωνίας των πολιτών και η προστασία και η προώθηση των δικαιωμάτων του ανθρώπου και της δημοκρατίας.

Όσον αφορά την ίδια τη συμβολή της Κοινότητας, η Επιτροπή προέβη σε ρεαλιστική αξιολόγηση της διαθεσιμότητας πόρων του Τομέα 4 των δημοσιονομικών προοπτικών. Επομένως, προτείνει το κοινοτικό μερίδιο της ευρωπαϊκής συμβολής να ανέλθει σε 200 εκατ. EUR για την περίοδο 2003-2004 με την κινητοποίηση 40 εκατ. EUR για το 2003 και 160 εκατ. EUR για το 2004. Το ποσό αυτό προστίθεται στα 100 εκατ. EUR που διαθέτει για το 2003 η Υπηρεσία Ανθρωπιστικής Βοήθειας (ECHO).

Η Επιτροπή, λόγω της σημασίας της δέσμευσης αυτής, προτείνει τη δημιουργία νέας γραμμής του προϋπολογισμού που θα αφορά ειδικά τη χρηματοδότηση της αποκατάστασης και της ανασυγκρότησης στο Ιράκ. Η ύπαρξη της γραμμής αυτής θα επιτρέψει την τήρηση της πολιτικής που εξέφρασε η αρμόδια για τον προϋπολογισμό αρχή, ειδικότερα το Ευρωπαϊκό Κοινοβούλιο, όσον αφορά τη διαφάνεια όταν η Κοινότητα συμβάλλει στη χρηματοδότηση των ενεργειών ανασυγκρότησης (Αφγανιστάν, Κοσσυφοπέδιο, Ανατολικό Τιμόρ).

Προτείνεται ο ακόλουθος τίτλος και ονοματολογία :

19 08 07 «Βοήθεια για την αποκατάσταση και ανασυγκρότηση του Ιράκ» (B7-433 σύμφωνα με την παραδοσιακή ονοματολογία)

Εφόσον δεν συμπεριλήφθηκαν πιστώσεις στο ΠΠ 2004, η Επιτροπή προτείνει να εγγράψει 160 εκατ. EUR για πιστώσεις αναλήψεων υποχρεώσεων σε αυτό το νέο ειδικό άρθρο 19 08 07, με την κινητοποίηση του περιθωρίου του ΠΠ του Τομέα 4, ύψους 86 εκατ. EUR, και του μέσου ευελιξίας κατά 74 εκατ. EUR πάνω από το ανώτατο όριο του Τομέα 4. Όσον αφορά τις πληρωμές, υπολογίζεται ότι θα χρειαστούν 128 εκατ. EUR που θα αντιστοιχούν στο 80% των πιστώσεων οι οποίες θα αναληφθούν το 2004.

3. ΤΟΜEΑΣ 5 - ΔΙΟIΚΗΣΗ : ΜΗ ΔΙΑΧΩΡΙΖOΜΕΝΕΣ ΠΙΣΤΩΣΕΙΣ ΠΟΥ ΜΕΤΑΦEΡΟΝΤΑΙ ΑΥΤOΜΑΤΑ ΑΠO ΤΟ 2003

Σύμφωνα με το άρθρο 9 παράγραφος 4 του δημοσιονομικού κανονισμού : «Οι μη διαχωριζόμενες πιστώσεις, που αντιστοιχούν σε υποχρεώσεις οι οποίες έχουν αναληφθεί κανονικά κατά το τέλος του οικονομικού έτους μεταφέρονται αυτομάτως μόνο στο επόμενο οικονομικό έτος».

Στην ονοματολογία του ΠΠ 2004 του τμήματος ΙΙΙ «Επιτροπή», οι περισσότερες γραμμές που αντιστοιχούν σε διοικητικές πιστώσεις κατανεμήθηκαν κατά τομέα πολιτικής (γραμμές «XX»). Η αυτόματη μεταφορά των πιστώσεων του προϋπολογισμό για το 2003 για τις δαπάνες που αφορούν αυτές τις γραμμές συνεπάγεται μεγάλη τεχνική δυσκολία (ιδίως η κατανομή των αναλήψεων υποχρεώσεων, που καταχωρήθηκαν το 2003 σύμφωνα με την παλαιά ονοματολογία, στους διάφορους τομείς πολιτικής του 2004).

Επιπλέον, ορισμένες γραμμές ΜΔΠ (μη διαχωριζόμενες πιστώσεις) του πρώην Μέρους Α μετατρέπονται το 2004 σε γραμμές ΔΠ (διαχωριζόμενες πιστώσεις) στην ονοματολογία ΠΒΔ, γεγονός που συνεπάγεται τεχνικό πρόβλημα για την παρακολούθηση των αυτόματων μεταφορών (η ανάληψη καθορίζεται τη στιγμή της δημιουργίας της ανάλογα με τη γραμμή του προϋπολογισμού και η αξία της διατηρείται καθόλη τη διάρκειά της μέχρι την εκκαθάρισή της).

Για την επίλυση αυτών των προβλημάτων η Επιτροπή προτείνει στην παρούσα διορθωτική επιστολή τη δημιουργία της γραμμής του προϋπολογισμού 26 01 49 (Αυτόματα μεταφερόμενες διοικητικές πιστώσεις του 2003), στον τομέα πολιτικής 26 «Διοίκηση» και υπό τον Τομέα 5, η οποία προορίζεται να δεχθεί τις διοικητικές πιστώσεις του 2003 των γραμμών αυτών, που μεταφέρθηκαν αυτόματα το 2004. Η γραμμή αυτή φέρει ένδειξη «-» διότι δεν προορίζεται να δεχθεί την εγγραφή πιστώσεων το 2004 αλλά να χρησιμεύσει ως δομή υποδοχής για την εκτέλεση των πιστώσεων του 2003 που μεταφέρθηκαν αυτόματα.

Στο άρθρο αυτό θα συγκεντρωθούν όλες οι μεταφερόμενες αναλήψεις υποχρεώσεων του 2003 που αντιστοιχούν στις γραμμές των διοικητικών πιστώσεων, οι οποίες έχουν κατανεμηθεί το 2004 ανά τομέα πολιτικής, καθώς και εκείνες οι γραμμές που μετατράπηκαν σε ΔΠ (διαχωριζόμενες πιστώσεις). Ωστόσο, το άρθρο αυτό θα διαιρεθεί εσωτερικά ώστε να επιτρέπεται η παρακολούθηση της εκτέλεσης σύμφωνα με την ονοματολογία των παλαιών γραμμών.

Οι πιστώσεις που μεταφέρθηκαν από το 2003 και δεν πληρώθηκαν έως τα τέλη του 2004 ακυρώνονται αυτόματα, επομένως η γραμμή αυτή θα υπάρχει μόνο στον προϋπολογισμό του 2004.

Για τις γραμμές εκτός αυτών που προαναφέρθηκαν, η ενδεχόμενη μεταφορά των διοικητικών πιστώσεων του 2003 θα γίνεται στη συγκεκριμένη γραμμή του προϋπολογισμού που αντιστοιχεί στην ονοματολογία του 2004.

4. ΤΟΜEΑΣ 6 - ΑΠΟΘΕΜΑΤΙΚA : ΣΥΝEΠΕΙΕΣ ΤΗΣ ΔΙΕΥΡΥΝΣΗΣ ΣΤΙΣ ΕΓΓΥHΣΕΙΣ

Η ΕΕ έχει παράσχει εγγύηση στην ΕΤΕ για δάνεια προς τις χώρες της κεντρικής και ανατολικής Ευρώπης που θα γίνουν μέλη της ΕΕ από την 1η Μαΐου 2004. Η υφιστάμενη δομή που καλύπτει αυτή την εγγύηση είναι η θέση 01 04 01 10 - «Εγγύηση της Ευρωπαϊκής Κοινότητας για τα δάνεια που παρέχονται από την Ευρωπαϊκή Τράπεζα Επενδύσεων στις τρίτες χώρες της Κεντρικής και Ανατολικής Ευρώπης και των Δυτικών Βαλκανίων». Η εγγύηση που η Ευρωπαϊκή Ένωση παρέχει στην ΕΤΕ θα εξακολουθήσει να υπάρχει και πρέπει να καλυφθεί από την κατάλληλη δομή του προϋπολογισμού. Επομένως, προτείνεται να τροποποιηθεί η ονομασία αυτής της θέσης με την απάλειψη των λέξεων «τρίτων» προκειμένου να καλύπτεται η εγγύηση ακόμα και μετά την προσχώρηση. Η αλλαγή αυτή συνεπάγεται και την τροποποίηση της ονομασίας του κεφαλαίου 83 της κατάστασης εσόδων. Δεν απαιτείται αλλαγή όσον αφορά τα αριθμητικά δεδομένα, τις παρατηρήσεις και τη νομική βάση.

5. ΤΟΜΕΙΣ 3 ΚΑΙ 4 : ΚΑΘHΚΟΝΤΑ ΠΟΥ ΑΠΟΡΡEΟΥΝ ΑΠΟ ΤΑ ΠΡΟΝOΜΙΑ ΤΗΣ ΕΠΙΤΡΟΠHΣ ΣΕ ΘΕΣΜΙΚO ΕΠIΠΕΔΟ

Στο άρθρο 49 παράγραφος 2 στοιχείο γ) του δημοσιονομικού κανονισμού προβλέπεται η δυνατότητα να εκτελούνται χωρίς βασική πράξη, οι πιστώσεις που αφορούν «ενέργειες τις οποίες αναλαμβάνει η Επιτροπή στο πλαίσιο καθηκόντων που απορρέουν από τα προνόμιά της σε θεσμικό επίπεδο». Στο έγγραφο εργασίας, τμήμα IV (σελίδες 131-133), που διαβιβάσθηκε στην αρμόδια για τον προϋπολογισμό αρχή ως συμπλήρωμα στον ΠΠ 2004, η Επιτροπή απαρίθμησε τις γραμμές του προϋπολογισμού και τις πιστώσεις που εκτελέστηκαν σύμφωνα με αυτή τη δυνατότητα.

Ωστόσο δεν είχε συμπεριληφθεί συστηματικά στις παρατηρήσεις του προϋπολογισμού των σχετικών γραμμών η κατάλληλη μνεία του δημοσιονομικού κανονισμού ή άλλης γραμμής του προϋπολογισμού της οποίας οι παρατηρήσεις του προϋπολογισμού περιλαμβάνουν μνεία του δημοσιονομικού κανονισμού. Προτείνεται η συμπλήρωση των εν λόγω παρατηρήσεων του προϋπολογισμού για να αποφευχθεί κάθε αβεβαιότητα κατά την εκτέλεση των πιστώσεων σύμφωνα με αυτές τις γραμμές του προϋπολογισμού.

Οι σχετικές γραμμές είναι οι ακόλουθες :

07 01 04 01 - Νομοθεσία, δράσεις ευαισθητοποίησης και λοιπές γενικές δράσεις σχετιζόμενες με τα κοινοτικά προγράμματα δράσης στον τομέα του περιβάλλοντος - Δαπάνες για τη διοικητική διαχείριση

07 02 01 - Συμμετοχή στις διεθνείς δραστηριότητες στον τομέα του περιβάλλοντος

14 01 04 01 - Δημιουργία και ανάπτυξη της εσωτερικής αγοράς - Δαπάνες για τη διοικητική διαχείριση

21 01 04 04 -Αξιολόγηση των αποτελεσμάτων της κοινοτικής βοήθειας, μέτρα παρακολούθησης και λογιστικού ελέγχου - Δαπάνες για τη διοικητική διαχείριση

21 01 04 07 - Συντονισμός και προώθηση της ευαισθητοποίησης στα αναπτυξιακά θέματα - Δαπάνες για τη διοικητική διαχείριση.

Επιπλέον, προτείνεται να προστεθεί η ίδια μνεία στις παρατηρήσεις του προϋπολογισμού του άρθρου 02 04 01 (Λειτουργία και ανάπτυξη της εσωτερικής αγοράς, κυρίως στους τομείς της κοινοποίησης, πιστοποίησης και της τομεακής προσέγγισης), που δεν περιλαμβάνεται στον κατάλογο του εγγράφου εργασίας, μέρος IV, αλλά μοιάζει με τη γραμμή του προϋπολογισμού 12 02 01, καθώς και οι δύο γραμμές προέρχονται από την ίδια γραμμή (πρώην B5-3000) που εκτελείται «ως καθήκον που απορρέει από τα προνόμια της Επιτροπής σε θεσμικό επίπεδο».

6. ΠΡΟΣΑΡΜΟΓH ΤΟΥ ΠIΝΑΚΑ ΠΡΟΣΩΠΙΚΟΥ ΓΙΑ ΤΗΝ EΡΕΥΝΑ ΚΑΙ ΤΗΝ ΑΝAΠΤΥΞΗ - ΕΜΜΕΣΕΣ ΕΝEΡΓΕΙΕΣ

Η Επιτροπή σκοπεύει να μετατρέψει 70 επιστημονικές και τεχνικές θέσεις (50 κατηγορίας Α και 20 κατηγορίας Β) σε 70 διοικητικές θέσεις στον πίνακα προσωπικού της έμμεσης έρευνας για το 2003 σύμφωνα με το άρθρο 47 του δημοσιονομικού κανονισμού (ΕΚ, Ευρατόμ) αριθ. 1605/2002 της 25ης Ιουνίου 2002 που εφαρμόζεται στο γενικό προϋπολογισμό των Ευρωπαϊκών Κοινοτήτων. Το άρθρο αυτό επιτρέπει στα όργανα να τροποποιούν τους πίνακες προσωπικού τους σύμφωνα με ορισμένες προϋποθέσεις και όρια εφόσον ενημερώνουν σχετικά την αρμόδια για τον προϋπολογισμό αρχή τρεις εβδομάδες πριν τη διενέργεια των τροποποιήσεων.

Καθώς ο προτεινόμενος νέος κανονισμός υπηρεσιακής κατάστασης καταργεί τη διάκριση μεταξύ «επιστημονικών» και «διοικητικών θέσεων», το μέτρο αυτό προηγείται της νέας δομής του πίνακα προσωπικού της έμμεσης έρευνας.

Εφόσον δεν υπάρχει αλλαγή στη δομή ανά κατηγορία και βαθμό, η τροποποίηση αυτή πληροί τις προϋποθέσεις που θεσπίζονται από το άρθρο 47 του δημοσιονομικού κανονισμού (οι βαθμοί A1, A2 και A3 δεν τροποποιούνται. ο όγκος των πιστώσεων δεν θίγεται. δεν μεταβάλλεται ο συνολικός αριθμός των εγκεκριμένων θέσεων του πίνακα προσωπικού. οι θέσεις που τροποποιούνται είναι λιγότερες από το 10% του συνολικού αριθμού των εγκεκριμένων θέσεων αυτού του πίνακα προσωπικού).

Ο Πίνακας 1 συγκρίνει το νέο πίνακα προσωπικού με τον πίνακα προσωπικού που ζητήθηκε στον ΠΠ.

Πίνακας 1

>ΘΕΣΗ ΠIΝΑΚΑ>

Η τροποποίηση αυτή, που ανακοινώθηκε στην αρμόδια για τον προϋπολογισμό αρχή για το 2003, θα έχει μόνιμες συνέπειες. Για τη διασφάλιση της συνοχής με το 2003, καλείται η αρμόδια για τον προϋπολογισμό αρχή να παγιώσει τις τροποποιήσεις που προβλέπονταν για το 2003, στον πίνακα προσωπικού του 2004.

7. ΑΝΑΘΕΩΡΗΣΗ ΤΗΣ ΚΟΙΝΟΤΙΚHΣ ΣΥΜΜΕΤΟΧHΣ ΣΤΗΝ ΑΥΞΗΣΗ ΚΕΦΑΛΑIΟΥ ΤΟΥ ΕΥΡΩΠΑΪΚΟΥ ΤΑΜΕIΟΥ ΕΠΕΝΔΥΣΕΩΝ

Στο επιχειρησιακό σχέδιο 2003-2005 του Ευρωπαϊκού Ταμείου Επενδύσεων (ΕΤΕ), που συζητήθηκε στη Διοικητικό Συμβούλιο του ΕΤΕ τον Δεκέμβριο του 2002, σημειώθηκε ότι πριν τα μέσα του 2005 θα έχουν εξαντληθεί οι ίδιοι πόροι του ΕΤΕ. Επομένως, η διοίκηση του ΕΤΕ πρότεινε να αυξηθεί το κεφάλαιο στα τέλη του 2004. Η Κοινότητα αναμενόταν να συμμετάσχει στην αύξηση κεφαλαίου με 100 εκατ. EUR που θα καταβάλλονταν σε τέσσερα έτη.

Ως εκ τούτου, η Επιτροπή πρότεινε αποθεματικό 25 εκατ. EUR στο προσχέδιο προϋπολογισμού (ΠΠ) για το 2004 για την πιθανή κοινοτική συμμετοχή στην αύξηση κεφαλαίου του ΕΤΕ.

Βάσει των προβλέψεων του επιχειρησιακού σχεδίου, που παρουσιάστηκαν στη συνεδρίαση του Διοικητικού Συμβουλίου τον Ιούλιο, κατέστη σαφές ότι δεν υπάρχει προοπτική επίτευξης συμφωνίας στο Συμβούλιο για την αύξηση του κεφαλαίου, η οποία θα εφαρμοστεί από τα τέλη του 2004. Τα πρακτικά της συνεδρίασης του Ιουλίου, που εγκρίθηκαν από το Διοικητικό Συμβούλιο στη συνεδρίαση της 15ης Σεπτεμβρίου 2003, κατέληξαν ότι «προς το παρόν η μόνη πρόταση που περιέχεται στο έγγραφο και η οποία πρέπει να προωθηθεί είναι η αύξηση της εντολής για τα επιχειρηματικά κεφάλαια. τα άλλα θέματα θα αναθεωρηθούν με βάση τις μελλοντικές συζητήσεις».

Επομένως, το αποθεματικό που προβλεπόταν στον προϋπολογισμό του 2004 καθίσταται πλεονάζον. Προτείνεται η απόσυρση των πιστώσεων που ανέρχονται σε 25 εκατ. EUR, που είχαν ζητηθεί στο ΠΠ 2004 ως αποθεματικό (κεφάλαιο 31 02) για τη γραμμή 01 04 09 01 (Ευρωπαϊκό Ταμείο Επενδύσεων - Διάθεση των καταβληθέντων τμημάτων του εγγεγραμμένου κεφαλαίου).

ΣΥΝΟΠΤΙΚΟΣ ΠΙΝΑΚΑΣ ΑΝΑ ΤΟΜΕΑ ΤΩΝ ΔΗΜΟΣΙΟΝΟΜΙΚΩΝ ΠΡΟΟΠΤΙΚΩΝ

>ΘΕΣΗ ΠIΝΑΚΑ>

ΤΟΜΟΣ 4 - Τευχος I

ΤΜΗΜΑ III - ΕΠΙΤΡΟΠΗ

ΔΑΠΑΝΕΣ

ΤΙΤΛΟΣ 01

ΟΙΚΟΝΟΜΙΚΕΣ ΚΑΙ ΧΡΗΜΑΤΟΔΟΤΙΚΕΣ ΥΠΟΘΕΣΕΙΣ

ΚΕΦΑΛΑΙΟ 01 04 - ΧΡΗΜΑΤΟΠΙΣΤΩΤΙΚΕΣ ΠΡΑΞΕΙΣ ΚΑΙ ΜΕΣΑ

ΑΡΘΡΟ 01 04 01 - Εγγυήσεις της Ευρωπαϊκής Κοινότητα για τα χορηγηθέντα δάνεια

Θέση 01 04 01 10 -- Εγγύηση της Ευρωπαϊκής Κοινότητας για τα δάνεια που παρέχονται από την Ευρωπαϊκή Τράπεζα Επενδύσεων στις τρίτες χώρες της Κεντρικής και της Ανατολικής Ευρώπης και των Δυτικών Βαλκανίων

Να τροποποιηθεί η ονομασία ως εξής :

Θέση 01 04 01 10 -- Εγγύηση της Ευρωπαϊκής Κοινότητας για τα δάνεια που παρέχονται από την Ευρωπαϊκή Τράπεζα Επενδύσεων στις χώρες της Κεντρικής και της Ανατολικής Ευρώπης και των Δυτικών Βαλκανίων

ΑΡΘΡΟ 01 04 09 - Ευρωπαϊκό Ταμείο Επενδύσεων

Θέση 01 04 09 01 - Ευρωπαϊκό ταμείο Επενδύσεων - Διάθεση καταβληθέντων τμημάτων του εγγεγραμμένου κεφαλαίου

>ΘΕΣΗ ΠIΝΑΚΑ>

ΤΙΤΛΟΣ 02

ΕΠΙΧΕΙΡΗΣΕΙΣ

ΚΕΦΑΛΑΙΟ 02 04 - ΠΕΡΑΙΤΕΡΩ ΑΞΙΟΠΟΙΗΣΗ ΤΩΝ ΠΛΕΟΝΕΚΤΗΜΑΤΩΝ ΤΗΣ ΕΣΩΤΕΡΙΚΗΣ ΑΓΟΡΑΣ

ΑΡΘΡΟ 02 04 01 - Λειτουργία και ανάπτυξη της εσωτερικής αγοράς, κυρίως στους τομείς της κοινοποίησης, της πιστοποίησης και της τομεακής προσέγγισης

Νομική βάση :

Να προστεθεί η ακόλουθη παράγραφος :

Καθήκοντα που απορρέουν από τα προνόμια της Επιτροπής σε θεσμικό επίπεδο, όπως ορίζονται στον κανονισμό (ΕΚ, Ευρατόμ) αριθ. 1605/2002 του Συμβουλίου της 25ης Ιουνίου 2002 για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων, άρθρο 49, παράγραφος 2 (ΕΕ L 248 της 16.9.2002, σ.1).

ΤΙΤΛΟΣ 07

ΠΕΡΙΒΑΛΛΟΝ

ΚΕΦΑΛΑΙΟ 07 01 - ΔΙΟΙΚΗΤΙΚΕΣ ΔΑΠΑΝΕΣ ΣΤΟΝ ΤΟΜΕΑ ΠΟΛΙΤΙΚΗΣ «ΠΕΡΙΒΑΛΛΟΝ»

ΑΡΘΡΟ 07 01 04 - Δαπάνες στήριξης των ενεργειών του τομέα πολιτικής «Περιβάλλον»

Θέση 07 01 04 01 - Νομοθεσία, δράσεις ευαισθητοποίησης και λοιπές γενικές δράσεις, σχετιζόμενες με τα κοινοτικά προγράμματα στον τομέα του περιβάλλοντος - Δαπάνες για τη διοικητική διαχείριση

Νομική βάση :

Να τροποποιηθεί η παράγραφος ως εξής :

Βλέπε άρθρο 07 04 02.

ΚΕΦΑΛΑΙΟ 07 02 - ΠΑΓΚΟΣΜΙΑ ΠΕΡΙΒΑΛΛΟΝΤΙΚΑ ΘΕΜΑΤΑ

ΑΡΘΡΟ 07 02 01 - Συμμετοχή στις διεθνείς δραστηριότητες του τομέα του περιβάλλοντος

Νομική βάση :

Να προστεθεί η ακόλουθη παράγραφος :

Καθήκοντα που απορρέουν από τα προνόμια της Επιτροπής σε θεσμικό επίπεδο, όπως ορίζονται στον κανονισμό (ΕΚ, Ευρατόμ) αριθ. 1605/2002 του Συμβουλίου της 25ης Ιουνίου 2002 για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων, άρθρο 49, παράγραφος 2 (ΕΕ L 248 της 16.9.2002, σ.1).

ΤΙΤΛΟΣ 14

ΦΟΡΟΛΟΓΙΑ ΚΑΙ ΤΕΛΩΝΕΙΑΚΗ ΕΝΩΣΗ

ΚΕΦΑΛΑΙΟ 14 01 - ΔΙΟΙΚΗΤΙΚΕΣ ΔΑΠΑΝΕΣ ΤΟΥ ΤΟΜΕΑ ΠΟΛΙΤΙΚΗΣ «ΦΟΡΟΛΟΓΙΑ ΚΑΙ ΤΕΛΩΝΕΙΑΚΗ ΕΝΩΣΗ»

ΑΡΘΡΟ 14 01 04 - Δαπάνες στήριξης των ενεργειών του τομέα πολιτικής «Φορολογία και Τελωνειακή Ένωση»

Θέση 14 01 04 01 - Δημιουργία και ανάπτυξη της εσωτερικής αγοράς - Δαπάνες για τη διοικητική διαχείριση

Να προστεθούν οι ακόλουθες παράγραφοι:

Νομική βάση:

Καθήκοντα που απορρέουν από τα προνόμια της Επιτροπής σε θεσμικό επίπεδο, όπως ορίζονται στον κανονισμό (ΕΚ, Ευρατόμ) αριθ. 1605/2002 του Συμβουλίου της 25ης Ιουνίου 2002 για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων, άρθρο 49, παράγραφος 2 (ΕΕ L 248 της 16.9.2002, σ.1).

ΤΙΤΛΟΣ 19

ΕΞΩΤΕΡΙΚΕΣ ΣΧΕΣΕΙΣ

ΚΕΦΑΛΑΙΟ 19 08 - ΣΧΕΣΕΙΣ ΜΕ ΤΗ ΜΕΣΗ ΑΝΑΤΟΛΗ ΚΑΙ ΤΗ ΝΟΤΙΑ ΜΕΣΟΓΕΙΟ

ΑΡΘΡΟ 19 08 07 Βοήθεια για την αποκατάσταση και την ανασυγκρότηση του Ιράκ

Νέο άρθρο

Αριθμητικά δεδομένα (διαχωριζόμενες πιστώσεις)

>ΘΕΣΗ ΠIΝΑΚΑ>

Οι πιστώσεις αυτές προορίζονται να καλύψουν τις κοινοτικές ενέργειες στο πλαίσιο της διαδικασίας ανασυγκρότησης του Ιράκ. Μπορούν να συμπληρωθούν από δαπάνες που έχουν αναληφθεί σε άλλα κεφάλαια και άρθρα, ιδίως το κεφάλαιο 23 02 (Ανθρωπιστική βοήθεια), το κεφάλαιο 21 02 (Επισιτιστική βοήθεια), το κεφάλαιο 19 04 (Δικαιώματα του ανθρώπου και εκδημοκρατισμός) και το άρθρο 19 02 05 (Μηχανισμός ταχείας παρέμβασης ).

Η Επιτροπή θα ελέγχει τη συμμόρφωση με τους όρους για τη συμβολή της Κοινότητας σε αυτή τη διαδικασία, και ιδίως την πλήρη εκτέλεση του πλαισίου που συμφωνήθηκε στη Διάσκεψη της Μαδρίτης. Θα ενημερώνει την αρμόδια για τον προϋπολογισμό αρχή σχετικά με τις διαπιστώσεις και τα συμπεράσματά της .

Νομική βάση

Κανονισμός (ΕΟΚ) αριθ. 443/92 του Συμβουλίου της 25ης Φεβρουαρίου 1992 περί χρηματοδοτικής και τεχνικής βοήθειας καθώς και οικονομικής συνεργασίας με τις αναπτυσσόμενες χώρες της λατινικής Αμερικής και της Ασίας (ΕΕ L 52 της 27.2.1992, σ. 1).

Κανονισμός (ΕΚ) αριθ. 2258/96 του Συμβουλίου της 22ας Νοεμβρίου 1996 σχετικά με δράσεις αποκατάστασης και ανασυγκρότησης προς όφελος των αναπτυσσομένων χωρών (ΕΕ L 306 της 28.11.1996, σ. 1).

ΤΙΤΛΟΣ 21

ΑΝΑΠΤΥΞΗ ΚΑΙ ΣΧΕΣΕΙΣ ΜΕ ΤΙΣ ΧΩΡΕΣ ΑΚΕ

ΚΕΦΑΛΑΙΟ 21 01 - ΔΙΟΙΚΗΤΙΚΕΣ ΔΑΠΑΝΕΣ ΤΟΥ ΤΟΜΕΑ ΠΟΛΙΤΙΚΗΣ «ΑΝΑΠΤΥΞΗ ΚΑΙ ΣΧΕΣΕΙΣ ΜΕ ΤΙΣ ΧΩΡΕΣ ΑΚΕ»

ΑΡΘΡΟ 21 01 04 - Δαπάνες στήριξης των ενεργειών του τομέα πολιτικής «Ανάπτυξη και σχέσεις με τις χώρες ΑΚΕ»

Θέση 21 01 04 04 - Αξιολόγηση των αποτελεσμάτων της κοινοτικής βοήθειας, μέτρα παρακολούθησης και λογιστικού ελέγχου - Δαπάνες για τη διοικητική διαχείριση

Να προστεθούν οι ακόλουθοι παράγραφοι :

Νομική βάση :

Καθήκοντα που απορρέουν από τα προνόμια της Επιτροπής σε θεσμικό επίπεδο, όπως ορίζονται στον κανονισμό (ΕΚ, Ευρατόμ) αριθ. 1605/2002 του Συμβουλίου της 25ης Ιουνίου 2002 για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων, άρθρο 49, παράγραφος 2 (ΕΕ L 248 της 16.9.2002, σ.1).

Θέση 21 01 04 07 - Συντονισμός και προώθησης της ευαισθητοποίησης στα αναπτυξιακά θέματα - Δαπάνες για τη διοικητική διαχείριση

Παρατηρήσεις :

Να τροποποιηθεί η τελευταία παράγραφος ως εξής :

Οι πιστώσεις αυτές προορίζονται να καλύψουν τις διοικητικές δαπάνες του άρθρου 21 04 02.

ΤΙΤΛΟΣ 26

ΔΙΟΙΚΗΣΗ

ΚΕΦΑΛΑΙΟ 26 01 - ΔΙΟΙΚΗΤΙΚΕΣ ΔΑΠΑΝΕΣ ΤΟΥ ΤΟΜΕΑ ΠΟΛΙΤΙΚΗΣ «ΔΙΟΙΚΗΣΗ ΤΗΣ ΕΠΙΤΡΟΠΗΣ»

Άρθρο 26 01 49 -- Αυτόματα μεταφερόμενες διοικητικές πιστώσεις του 2003

Νέο άρθρο

>ΘΕΣΗ ΠIΝΑΚΑ>

Παρατηρήσεις

Το άρθρο αυτό προορίζεται να επιτρέψει την υποδοχή των διοικητικών πιστώσεων του 2003, οι οποίες μεταφέρθηκαν αυτόματα σύμφωνα με το άρθρο 9 παράγραφος 4 του δημοσιονομικού κανονισμού, που αντιστοιχούν στις γραμμές οι οποίες κατανεμήθηκαν ανά τομέα πολιτικής το 2004 ή στις γραμμές του πρώην Μέρους Α που μετατράπηκαν σε ΔΠ (διαχωριζόμενες πιστώσεις). Εφόσον οι μεταφερόμενες πιστώσεις του 2003 που δεν πληρώθηκαν στα τέλη του 2004 θα ακυρωθούν αυτόματα, η εν λόγω γραμμή θα υφίσταται μόνο στον προϋπολογισμό του 2004.

ΤΙΤΛΟΣ 31

ΑΠΟΘΕΜΑΤΙΚΑ

ΚΕΦΑΛΑΙΟ 31 02 - ΑΠΟΘΕΜΑΤΙΚΑ ΓΙΑ ΔΗΜΟΣΙΟΝΟΜΙΚΕΣ ΠΑΡΕΜΒΑΣΕΙΣ

ΑΡΘΡΟ 31 02 41 - Διαχωριζόμενες πιστώσεις

Θέση 31 02 41 01 - Διαχωριζόμενες πιστώσεις (μη υποχρεωτικές δαπάνες)

>ΘΕΣΗ ΠIΝΑΚΑ>

Να διαγραφεί η ακόλουθη παράγραφος :

>ΘΕΣΗ ΠIΝΑΚΑ>

ΤΟΜΟΣ 4 - Τευχος II

ΕΣΟΔΑ

ΤΙΤΛΟΣ 08

ΔΑΝΕΙΟΛΗΠΤΙΚΕΣ ΚΑΙ ΔΑΝΕΙΟΔΟΤΙΚΕΣ ΠΡΑΞΕΙΣ

ΚΕΦΑΛΑΙΟ 83 - Έσοδα από την εγγύηση της Ευρωπαϊκής Ένωσης για τα δάνεια που χορηγήθηκαν σε τρίτες χώρες από χρηματοπιστωτικούς οργανισμούς

Να τροποποιηθεί η ονομασία ως εξής :

ΚΕΦΑΛΑΙΟ 83 - Έσοδα από την εγγύηση της Ευρωπαϊκής Ένωσης για τα δάνεια που χορηγήθηκαν σε τρίτες χώρες και σε κράτη μέλη από χρηματοπιστωτικούς οργανισμούς

Άρθρο 831 - Εγγύηση της Ευρωπαϊκής Κοινότητας για τα δάνεια που χορήγησε η Ευρωπαϊκή Τράπεζα Επενδύσεων στις τρίτες χώρες της κεντρικής και ανατολικής Ευρώπης και των Δυτικών Βαλκανίων

Να τροποποιηθεί η ονομασία ως εξής :

Άρθρο 831 -- Εγγύηση της Ευρωπαϊκής Κοινότητας για τα δάνεια που χορήγησε η Ευρωπαϊκή Τράπεζα Επενδύσεων στις χώρες της κεντρικής και ανατολικής Ευρώπης και των Δυτικών Βαλκανίων

ΠΙΝΑΚΕΣ ΠΡΟΣΩΠΙΚΟΥ

Έρευνα και τεχνολογική ανάπτυξη - Έμμεσες ενέργειες

>ΘΕΣΗ ΠIΝΑΚΑ>

ΠΑΡΑΡΤΗΜΑΤΑ

Μέρος II του προϋπολογισμού - Λαμβανόμενα και χορηγούμενα δάνεια με την εγγύηση του Γενικού Προϋπολογισμού

X. ΕΓΓΥΗΣΗ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΓΙΑ ΤΑ ΔΑΝΕΙΑ ΠΟΥ ΧΟΡΗΓΗΣΕ Η ΕΥΡΩΠΑΪΚΗ ΤΡΑΠΕΖΑ ΕΠΕΝΔΥΣΕΩΝ ΣΤΙΣ ΤΡΙΤΕΣ ΧΩΡΕΣ ΤΗΣ ΚΕΝΤΡΙΚΗΣ ΚΑΙ ΑΝΑΤΟΛΙΚΗΣ ΕΥΡΩΠΗΣ ΚΑΙ ΤΩΝ ΔΥΤΙΚΩΝ ΒΑΛΚΑΝΙΩΝ

Να τροποποιηθεί η ονομασία ως εξής :

X. ΕΓΓΥΗΣΗ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΓΙΑ ΤΑ ΔΑΝΕΙΑ ΠΟΥ ΧΟΡΗΓΗΣΕ Η ΕΥΡΩΠΑΪΚΗ ΤΡΑΠΕΖΑ ΕΠΕΝΔΥΣΕΩΝ ΣΤΙΣ ΧΩΡΕΣ ΤΗΣ ΚΕΝΤΡΙΚΗΣ ΚΑΙ ΑΝΑΤΟΛΙΚΗΣ ΕΥΡΩΠΗΣ ΚΑΙ ΤΩΝ ΔΥΤΙΚΩΝ ΒΑΛΚΑΝΙΩΝ